Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2736

8. cikk Az Európai Atomenergia-közösséget létrehozó szerződés, az ahhoz csatolt mellékleteket és jegyzőkönyveket is beleértve, a Szerződés okafogyottá vált rendelkezéseinek eltörlése és ennek következtében egyes rendelkezéseinek kiigazítása érdekében e cikk rendelkezéseinek megfelelően módosul. I. A SZERZŐDÉS CIKKEINEK SZÖVEGE 1. A 76. cikk második bekezdésében az „E szerződés hatálybalépése után” szavak helyébe az „1958. január 1-je után” szöveg lép. 2. A 93. cikk első bekezdésének bevezető része helyébe a következő szöveg lép: „A tagállamok között tilos minden behozatali és kiviteli vám, vagy azokkal azonos hatású díj, továbbá a behozatalra, illetve a kivitelre vonatkozó minden mennyiségi korlátozás a következők vonatkozásában:” 3. A 94. és a 95. cikk hatályát veszti. 4. A 98. cikk második bekezdésben az „Az e szerződés hatálybalépését követő két éven belül a Tanács …” szövegrészt az „A Tanács …” váltja fel. 5. A 100. cikk hatályát veszti. 6. A 104. cikk a következőképpen módosul:

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes